Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az 1993. évi LIX. törvény 18. §-a értelmében az országgyűlési biztosok igen széles körű vizsgálati jogosultsággal rendelkeznek azokban az eljárásokban, amelyekben megállapították hatáskörüket.
Paragraph Index: 754

1997. évi összesen 1999/79/II. szám A hozzánk forduló állampolgárok általában igen pontosan megjelölik sérelmeiket. Az általuk kifogásolt panasz minősítése azonban a vizsgálat során, annak eredményeként változhat. A 4/4. számú táblázatban az 1998-ban érkezett összes panaszban megjelölt sérelmet vetettük össze a folyó évben megvalósított vizsgálatokban megállapított tényleges alkotmányos visszásság egyszerűsített kategóriáival. Ebből az derül ki, hogy 1998-ban kevesebben sérelmezték az eljárás elhúzódását és a hatóság hallgatását a mi vizsgálati megállapításainkhoz képest, viszont hozzánk képest többen kifogásolták a sérelmes döntést és a sérelmes eljárást. Az pedig magától értetődik, hogy jelentősen nagyobb arányban találtuk meg a sérelem okát a jogszabályban, mint a panaszos. A panaszos általában csak azt jelzi, hogy igazságtalannak, sérelmesnek érzi a döntést vagy az eljárást. Ha ezt a hatáskör megállapítása után a vizsgálat igazolja, akkor gyakran magukban a jogszabályokban találjuk meg a jogos kifogás forrását és ebből következik az orvoslás lehetséges módja is. Vizsgálati gyakorlatunkban egyébként növekedett a sérelmes eljárások megállapításának gyakorisága és valamelyest a jogszabály kifogásolása is. Csökkent viszont a sérelmes döntés és a károkozás. (Lásd a 4/4. számú táblázatot.) 4/4. számú táblázat Az állampolgári jogok országgyűlési biztosa és általános helyettese által 1998-ban vizsgált panaszok megoszlása a panasz jellege szerint Panasz jellege Panasz származási éve Összesen %

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes